L'article 142 de l'Estatut d'autonomia de Catalunya estableix que correspon a la Generalitat la competència exclusiva en matèria de joventut, que inclou, en tot cas, el disseny, l'aplicació i l'avaluació de polítiques, plans i programes destinats a la joventut.
El capítol II de la Llei 33/2010, de l'1 d'octubre, de polítiques de joventut, estableix el Pla nacional de joventut de Catalunya com el principal instrument de planificació de les polítiques de joventut.
Aquest Pla, amb rang de pla sectorial de coordinació en matèria de joventut, té com a finalitat coordinar l'actuació administrativa de les diferents institucions públiques que duen a terme polítiques de joventut, per tal d'aconseguir la coherència metodològica en l'actuació de totes elles, amb la limitació, en tot moment, que comporta l'autonomia dels organismes als quals s'apliqui, especialment de l'autonomia dels ens locals.
En aquest sentit, el Pla nacional de joventut de Catalunya és l'instrument que determina les línies, els eixos i els objectius de les polítiques de joventut a Catalunya i pot ser aplicat preferentment per les administracions públiques de Catalunya, en exercici de les seves funcions, en tot allò que pugui afectar directament les persones joves.
Els articles 23.4 i 24 de la Llei 33/2010, de l'1 d'octubre, estableixen que el Consell Rector del Pla nacional de joventut de Catalunya ha d'elaborar una proposta de pla i elevar-lo al departament competent en matèria de joventut, el qual, posteriorment, ha de proposar-ne l'aprovació al Govern com a pla sectorial de coordinació.
Així mateix, l'article 2.1.a) del Decret 103/2012, de 25 de setembre, pel qual s'aprova el Reglament del Consell Rector del Pla nacional de joventut de Catalunya, afegeix que correspon al Consell Rector l'elaboració d'una proposta del Pla amb la consulta prèvia als agents implicats.
D'acord amb l'article 148 del Text refós de la Llei municipal i de règim local de Catalunya, aprovat pel Decret legislatiu 2/2003, de 28 d'abril, els plans sectorials de coordinació són aprovats per decret a proposta de la persona titular del departament corresponent.
Atesa la necessitat d'establir un pla integral, transversal, interinstitucional i interdepartamental, adaptat a la realitat i a les necessitats de la nostra societat, que faciliti el ple exercici dels drets de ciutadania i la realització del projecte de vida per part de totes les persones joves a Catalunya, i atès que aquest fet resulta necessari, no només en un context de crisi, sinó com a acció continuada en l'agenda de les administracions i institucions implicades;
Atès que ha finalitzat la vigència del que ha estat el primer Pla nacional de joventut de Catalunya 2000-2010 i que, de conformitat amb la Llei 33/2010, de l'1 d'octubre, de polítiques de joventut, el període de vigència del Pla nacional de joventut de Catalunya ha de ser de 10 anys, es considera que l'entrada en vigor del nou Pla ha de ser immediata;
Vist que la Comissió de Govern Local ha emès informe favorable, i atès el Dictamen 19.2012 del Consell de Treball, Econòmic i Social de Catalunya;
1.1 L'objecte d'aquest Decret és aprovar el Pla nacional de joventut de Catalunya 2011-2020.
1.2 El Pla nacional de joventut de Catalunya 2011-2020 es pot consultar a la pàgina web www.gencat.cat/joventut i també a les dependències de la Direcció General de Joventut.
2.1 El Pla nacional de joventut de Catalunya 2011-2020 té caràcter de pla sectorial de coordinació en matèria de joventut, d'acord amb l'article 20.1 de la Llei 33/2010, de l'1 d'octubre, de polítiques de joventut.
2.2 Les línies, els reptes i els objectius del Pla nacional de joventut de Catalunya 2011-2020 tenen caràcter preferent pel que fa als plans municipals i comarcals de joventut.
2.3 Els plans locals de joventut han de ser coherents amb les determinacions del Pla nacional de joventut de Catalunya 2011-2020, sens perjudici de l'autonomia dels organismes als quals s'apliqui.
El Pla nacional de joventut de Catalunya 2011-2020 té com a objectius:
El Pla nacional de joventut de Catalunya 2011-2020 té com a àmbit d'aplicació tot el territori de Catalunya.
El Pla nacional de joventut de Catalunya (PNJCat) s'executa per mitjà de tres projectes: Projecte Govern, Projecte Territori i Projecte Jove, que han de concretar els objectius, les accions i les mesures que ha de desenvolupar cada un dels agents del PNJCat (Administració de la Generalitat de Catalunya, ens locals i moviment juvenil organitzat) a través dels plans d'actuació, de la manera següent:
a) El Projecte Govern ha d'articular el desplegament del PNJCat a través d'un pla d'actuació de polítiques de joventut de la Generalitat de Catalunya, que establirà els objectius, les accions i les mesures a desenvolupar per l'Administració de la Generalitat de Catalunya i que ha de tenir una durada de 5 anys.
Hi haurà, per tant, dos plans d'actuació de polítiques de joventut de la Generalitat de Catalunya durant la vigència del PNJCat 2011-2020.
b) El Projecte Territori ha d'articular el desplegament del PNJCat a través d'un pla d'actuació territorial de polítiques de joventut que establirà els objectius, les accions i les mesures a desenvolupar pel món local, així com el mapa general d'instruments d'execució a què fa referència la Llei 33/2010, de l'1 d'octubre, de polítiques de joventut de Catalunya.
El Pla d'actuació territorial ha de tenir una durada de 5 anys.
Hi haurà, per tant, dos plans d'actuació territorial durant la vigència del PNJCat 2011-2020.
Els agents que despleguen les polítiques de joventut al territori elaboren aquests plans i el Consell Rector del PNJCat els aprova.
c) El Projecte Jove ha d'articular el desplegament del PNJCat a través d'un pla d'actuació jove de polítiques de joventut que establirà els objectius, les accions i les mesures a desenvolupar pel moviment juvenil organitzat i que ha de tenir una durada de 5 anys.
Hi haurà, per tant, dos plans d'actuació jove durant la vigència del PNJCat 2011-2020.
Els agents implicats en el Projecte Jove elaboren aquests plans i el Consell Rector del PNJCat els aprova.
Aquest plans preveuran, si escau, les disponibilitats pressupostàries i la seva distribució entre els departaments de l'Administració de la Generalitat de Catalunya.
6.1 El Pla nacional de joventut de Catalunya 2011-2020 ha de ser avaluat i revisat en un període de 5 anys d'acord amb el que estableix el Pla.
6.2 La modificació del Pla nacional de joventut de Catalunya 2011-2020 s'ha de realitzar en coherència amb els resultats obtinguts del seguiment i de l'avaluació continuada i seguint el mateix procediment establert per a la seva elaboració.
6.3 Correspon al Govern l'aprovació de la modificació excepcional del Pla a proposta del Consell Rector del PNJCat, amb la consulta prèvia als agents responsables de cada un dels projectes.
Aquest Decret entra en vigor l'endemà de la publicació al Diari Oficial de la Generalitat de Catalunya.